Diari Oficial de la Generalitat Valenciana


Sumari del DOGV 9270, del 03-02-2022 (2022/712)

RESOLUCIÓ de 27 de gener de 2022, del conseller d'Economia Sostenible, Sectors Productius, Comerç i Treball, per la qual es fixen els preus màxims per a l'any 2022 dels serveis de residència de temps lliure de la Generalitat i se'n determinen els períodes de funcionament, les dates de les temporades altes i especials i els torns de la temporada alta d'estiu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9270

Data del DOGV
:   03-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/712


Data del document
:   27-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * llista de preus
    * preu autoritzat
    * legislació
    * vacances
    * infraestructura turística

RESOLUCIÓ de 27 de gener de 2022, del conseller d'Economia Sostenible, Sectors Productius, Comerç i Treball, per la qual es fixen els preus màxims per a l'any 2022 dels serveis de residència de temps lliure de la Generalitat i se'n determinen els períodes de funcionament, les dates de les temporades altes i especials i els torns de la temporada alta d'estiu. [2022/712]  
  
L'article 3 de l'Ordre de 8 d'abril de 1998, de la Conselleria d'Ocupació, Indústria i Comerç, per la qual s'estableix el règim de funcionament i estades de les residències de temps lliure de la Generalitat, disposa que els preus màxims dels serveis prestats per aquestes seran autoritzats amb caràcter anual mitjançant la corresponent resolució.  
  
D'altra banda, l'article 12, relatiu al període de funcionament, fixa com a temporada especial la setmana de festes de Sant Josep en la residència del Puig de Santa Maria, i afegeix que, per resolució del conseller competent, podrà estendre's tal caràcter a altres dates. Així mateix, disposa que les dates que comprén la temporada alta i els torns en què es dividisca podran ser modificats per resolució d'aquest.  
La present resolució determina els preus màxims corresponents a la prestació de serveis per a l'exercici 2022, a la vista de les dades publicades sobre la variació dels índexs de preus al consum des de l'última actualització duta a terme per a l'exercici 2021, i es determinen els períodes de funcionament, dates de les temporades altes i especials i torns de la temporada alta d'estiu de la residència del Puig de Santa Maria.  
  
Per tot el que s'ha exposat, vist l'informe-proposta de la Subdirecció General de Relacions Laborals de la Direcció General de Treball, Benestar i Seguretat Laboral, resolc:  
  
Primer  
Autoritzar al concessionari de la residència de temps lliure de la Generalitat del Puig de Santa Maria a percebre, pels serveis que preste als usuaris l'any 2022, els preus màxims que es determinen en l'annex de la present resolució.  
  
Segon  
Les dates en les quals ha de regir la temporada especial corresponent a les Falles i a la Setmana Santa de 2022 són les següents:  
- Setmana de Falles: Comprén del 14 al 20 de març.  
- Setmana Santa: Comprén des del Dijous Sant al Dilluns de Pasqua (del 14 al 18 d'abril).  
  
Tercer  
Les dates que comprenen les temporades altes són les següents:  
- Estiu: s'estableix entre els dies 1 de juny i el 30 de setembre.  
- Nadal: s'estableix des del 24 de desembre al 6 de gener.  
El període de temporada alta d'estiu es distribuirà de dues formes, atesa la duració dels torns:  
- Per als períodes compresos entre l'1 i el 30 de juny, i entre l'11 i el 30 de setembre, s'estableix una estada amb duració mínima de 3 dies i màxima de 15.  
- El període comprés entre l'1 de juliol i l'11 de setembre, es distribuirà en torns de 10 dies, segons la taula següent:  
Torn 1. De l'1 de juliol a l'11 de juliol.  
Torn 2. De l'11 de juliol al 21 de juliol.  
Torn 3. Del 21 de juliol al 31 de juliol.  
Torn 4. De l'1 d'agost a l'11 d'agost.  
Torn 5. De l'11 d'agost al 21 d'agost.  
Torn 6. Del 21 d'agost al 31 d'agost.  
Torn 7. Del 31 d'agost a l'11 de setembre.  
  
Quart  
La present resolució s'ha de publicar en el Diari Oficial de la Generalitat Valenciana.  
  
València, 27 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
ANNEX  
Preus màxims autoritzats que podrà percebre el concessionari de la residència de temps lliure del Puig de Santa Maria l'any 2022  
  
  
Preus per serveis d'estades en règim de pensió completa:  
  
1) Preus que regiran en la temporada baixa/mitjana:  
- 39,66 euros, per persona i dia, en habitació de dues o més places ocupades.  
- 55,38 euros, per persona i dia, en habitació d'ocupació individual.  
  
  
2) Preus que regiran en les temporades altes i especials establides:  
  
- 51,39 euros, per persona i dia, en habitació de dues o més places ocupades.  
- 69,91 euros, per persona i dia, en habitació d'ocupació individual.  
  
  
3) Preus pels altres serveis  
Serveis de restauració a no residents:  
- Abonament setmanal: 164,33 euros.  
- Abonament diari: 25,61 euros.  
- Desdejuni: 2,70 euros.  
- Dinar: 13,58 euros.  
- Sopar: 11,92 euros.  
Servei de bugaderia: 7,37 euros.  
Garatge: 5,49 euros.  
Els preus fixats segons la relació anterior no inclouen les consumicions de cafeteria, serveis discrecionals d'animació ni altres activitats d'oci en què participen voluntàriament els residents, organitzades per aquests, o concertades per aquests amb el concessionari de la residència, o amb empreses turístiques.  
A tots els preus se'ls repercutirà l'impost sobre el valor afegit (IVA) corresponent al tipus impositiu vigent en el moment del naixement de l'obligació de pagament del servei.  
  
4) Descomptes a aplicar als preus anteriors:  
En totes les temporades:  
- Xiquets i xiquetes menors de 2 anys complits, en habitació amb els seus responsables: exempts.  
- Xiquets i xiquetes de 2 fins a 12 anys, en habitació amb els seus responsables: 50 %.  
En temporada mitjana/baixa:  
- Grups de 25 o més persones, adultes o majors de 12 anys: 10 %.  
  
- Persones majors de 60 anys, o amb diversitat funcional: 15 %.  
  
5) Recàrrecs:  
- Serveis de restauració, en diumenges i festius, a no residents que manquen de bo: 10 %.  
- Estades de duració inferior a tres dies, en temporada mitjana-baixa i alta no estiuenca: 20 %.